På én uke har bitcoin-prisen falt 143 dollar

Vekslingskursen for den virtuelle valutaen mot dollar ble skrelt med 13,4 prosent i løpet av mandag.

INGEN VET HVORFOR BITCOIN FALLER: Ingen klare nyhetshendelser kan peke ut årsaken til det kraftige fallet til den virtuelle valutaen. Vis mer byoutline Rick Bowmer

Dette er bitcoins Bitcoin er en digital «valuta», som i motsetning til konvensjonelle valutaer som kroner eller pund, ikke er utstedt eller regulert av en sentralbank eller tilsynsmyndighet. Ideen er at transaksjoner kan skje anonymt, og uten at myndighetene kan gripe inn. Pengene «utstedes» ved at et dataprogram lager nye bitcoins.

Vis mer vg-expand-down

Publisert: Oppdatert: 19. august 2014 07:52 , Publisert: 19. august 2014 07:35

Etter en dysterslutt på forrige uke, da bitcoin-kursen var ned mot 500 dollar for første gang siden mai, ble denne uken innledet med et kraftig fall for valutaen.



18. august kostet én bitcoin 450 dollar, mens den dagen før åpnet i 519,64 dollar, ifølge Bitcoin Price Index (BPI), som har de samme tallene som titterprofilen Bitcoinprice.



BPI tar utgangspunkt i et gjennomsnitt av vekslingskursene til de ulike anerkjente bitcoin-børsene.



Dermed falt prisen på bitcoin med over 13,4 prosent i løpet av et døgn.

Bare én uke tidligere, mandag 8. august, var prisen på det høyeste 593 dollar.



Det betyr at bitcoin-prisen har falt med 143 dollar fra toppunktet mandag for en uke siden.

Klokken 07.00 tirsdag er prisen på vei opp og én Bitcoin koster 464,71 dollar.

Falt over 100 dollar



Selv om samleindeksen BPI har falt kraftig, er fallet til enkelte børser langt mer foruroligende.

I handelen hos vestens tredje største bitcoin-børs, Bitfinex, utløste et massesalg av Bitcoin et fall på over 100 dollar til 309 ved laveste vekslingskurs mandag, før valutaen tok seg opp igjen, ifølge Matlabtrading.net.

- Vi har sett slike bratte fall følge et mønster tidligere, og et bratt fall blir som regel fulgt av en rask oppgang til det tidligere nivået, analytiker Raffael Danielli i Matlab Trading til Coindesk.

Les også Nå kan du kjøpe flybilletter til Riga med Bitcoins

Ber børsene utlevere informasjon



Hva som forårsaker nedgangen er ikke kjent, og ingen spesielle nyhetshendelser kan knyttes opp mot kursfallet, skriver flere bransjenettsteder, blant andre Coindesk.com.



Danielli mener store enkeltordre kan manipulere kursene ved børsene, og ber børsene gi ut informasjon om hva som skjer når markedet er vitne til drastiske valutafall.



- Bare for å gjøre det klart - de eneste som vet årsaken er de som driver børsene. Dette er bare toppen av isfjellet og det er mange informasjonshull børsene kan fylle ut, sier han.



Les også Auksjonerer bort konfiskerte bitcoins for 100 millioner

Bekymret for vekstutsiktene

I forrige uke advarte amerikanske Consumer Financial Protection Bureau mot å investere i virtuelle valutaer, og det kan ha skapt en frykt i markedet for at amerikanske myndigheter vil begynne å regulere det virtuelle valutamarkedet.



- Tanken er at reguleringer kan bremse veksten til bitcoin, som bidrar til pessimisme. Det som tynger bitcoin er bekymringer på kort sikt over valutaens vekstutsikter, sier analytiker Gil Luria hos Wedbush Securities til Businessinsider.



De kinesiske bitcoin-børsene som OKCoin og Huobi har ikke opplevd tilsvarende kursfall det siste døgnet.

På det meste ble én Bitcoin handlet til 1,150 dollar i november i fjor.

Les også:

Bitcoins mørke bror stiger raskt i verdiSnart kan du kjøpe Bitcoin via PaypalBitcoin-børs reiser seg igjenBitcoin ikke lenger lønnsomtNå skal det lages fysiske hvelv for bitcoins